open-index/open-wikipedia-markdown huggingface dataset:
Conflict Vietnam (igra)

## Gameplay 
Conflict: Vietnam je pucačka igra iz trećeg lica,čija je radnja smještena u vrijeme Vijetnamskog rata.Conflict: Vietnam daje igraču mogućnost kontrolisanja četiri američka vojnika u Vijetnamu.Igra također nudi split-screen multiplayer mod.U igri stečete iskustvo ispunjavanjem zadataka(primarnih i sekundarnih),brzinom završavanja istih,te još nekim sitnicama,koje ne utiču toliko značajno na završavanje igre.

## Priča 
Igra počinje vašim dolaskom u Vijetnam,u američku bazu Ghost Town.Nakon kratkog treninga,vaš tim dobija zadatak da izvidi obližnje vijetnamsko selo,zbog sumnje da njegovi stanovnici surađuju sa Vietcongom.Međutim,rutinska patrola se pretvara u noćnu moru u džungli,kada jedan od američkih transpontera biva uništen.Vi dobijate zadatak da sa tri suborca izvršite misiju,što se čini potpuno nemoguće.Međutim,zadatak je uspješno obavljen,te vi dobijate nekoliko slobodnih dana u kampu.Ali odmor ne traje dugo,jer kamp uskoro biva napadnut od strane NVA.Napad,koji uključuje i tenkove,biva uspješno odbijen,samo da bi vas potom poslali helikopterom na još jednu izviđačku misiju,na kojoj bivate potpuno odsječeni od savezničkih snaga.
Ovdje počinje prava igra,jer ćete u narednim misijama,sa timom od samo četiri čovjeka,morati napadati,braniti se,uništavati tenkove,artiljerijske položaje,pomagati američkim marincima,australijskim komandosima.Misije koje se posebno ističu svojom zanimljivošču su ona u kojoj se vozite brodom u dubini vijetnamske džungle,ona u kojoj osvajate drevnu vijetnamsku prijestonicu Hue,ona u kojoj mitraljezom iz helikoptera uništavate neprijateljske SAM-ove i radare,ona u kojoj igrate Ruski rulet,te ona u kojoj pomažete vijetnamskim seljacima da vrate svoju svetu statuu.
Budući da ste na kraju odgovorni za zauzeće glavnog neprijateljskog štaba,bivate poslani kući prije vremena.

## Muzika u igri 
"White Rabbit" od Jefferson Airplane.

"Paint it black" od The Rolling Stones.

"Going up the country" od Canned Heat.

"Nowhere to run" od Martha and the Vandellas:

## Glavni likovi u igri (vaš tim) 
Narednik Frank Wier A.K.A. 'Ragman'-bijelac,vođa tima.

Rodno mjesto:Chicago, Illinois.

Kaplar Bruce Lesh A.K.A. 'Junior'-Afro-Amerikanac,snajperist.

Rodno mjesto:Queens, New York.

Kaplar Will Shafer A.K.A. 'Hoss'-bijelac,mitraljezac.

Rodno mjesto:Clay Country, Alabama.

Vojnik Harold Kahler A.K.A. 'Cherry'/'Doc'-bijelac,bolničar.

Rodno mjesto:Kansas City, Missouri.

## Inspiracija za igru 
Autori su inspiraciju za ovu igru dobili iz mnogobrojnih filmova sa temom Vijetnamskog rata,posebno "Apokalipsa Danas", "Lovac na jelene", "Vod smrti",te "Full Metal Jacket".

## Reference 
## Vanjski linkovi 
http://www.mobygames.com/game/conflict-vietnam

https://web.archive.org/web/20080905174440/http://conflict.com/

Kategorija:Videoigre
Vlasac

**Vlasac** (lat. *Allium schoenoprasum L *) je začinska biljka iz porodice lukovica.
## Karakteristike 
Vlasac je otporna biljka, koja naraste do 50&nbsp;cm visine. Korijen je duguljasta lukovica. Dugi izdanci su uski, okrugli, cjevasti listovi, zelene ili zeleno-sive boje. Između maja i augusta na vrhovima narastu brojni, gusti, ljubičasti cvjetovi. Latice su zvjezdasto raspoređene i jednake su dužine, prečnika do 5&nbsp;cm.

## Rasprostranjenost 
Pretpostavlja se da je vlasac prvobitno rastao na alpskim brdima. Danas  se može naći u brežuljkastim krajevima sa toplom klimom alpske i arktičke Evrope, Azije i sjeverne Amerike. Za rast treba usitnjeno, hranjivo i vlažno tlo.
Danas se uglavnom uzgaja u staklenicima.

## Upotreba 
Vlasac se upotrebljava još od ranog srednjeg vijeka. Postoje različite vrste biljke, u zavisnosti od njene visine i debljine listova. Ima i vrsta koje cvjetaju bijelim cvijetom. 
Svjež ili zamrznut, rijeđe sušen, sitno nasjeckan, dodatak je supama ili salatama. Dugi listovi se sjeku, a novi rastu cijele godine. Uzgaja se i kao ukrasna biljka. Ljekovita svojstva vlasca nisu poznata.

## Hemijski sastav 
Vlasac sadrži vitamin C i vitamin A. Okus dolazi od dipropyldisulfida, metylpentyldisulfida i pentylhydrosulfida.

## Također pogledajte 
* Spisak začina
## Vanjski linkovi 
* https://web.archive.org/web/20061016183933/http://www.foodgenius.com/index.cgi?ndb_no=11156&action=nutrition
* https://web.archive.org/web/20060107050310/http://www.selfsufficientish.com/chives.htm
* http://www.botanical.com/botanical/mgmh/c/chives65.html

Kategorija:Začini
Kategorija:Asparagales
Kategorija:Baštenske biljke
Kapar

**Kapar** ( fra. *câpre*, gr. *kápparis*) su pupoljci cvijeta biljke, koja je poznata još u antičko doba kao dodatak jelima, ljekovita biljka i afrodizijak.

## Karakteristike
Pupoljci cvijeta veličine zrna graška rastu na dršcima iz listovitih grančica. Nježni bijelo-ljubičasti cvjetovi otvaraju se samo jednom, kratko između jutra i podneva. 
## Rasprostranjenost
Grmovi kapara, zavisno od vrste, uspjevaju na suhom tlu ili u plitkoj, morskoj vodi. Uspjeva u južnoj Evropi, gotovo u cijelom Sredozemlju.
## Upotreba
Još zatvoreni pupoljci beru se ručno u rano proljeće i sirovi nisu jestivi. Tek nakon jednodnevnog sušenja i potapanja u morsku vodu, slanu otopinu, sirće ili ulje, spremni su za upotrebu. Pritom nastaju kiselina kaprin i senfolglykosid, koji kaparima daju njihov pikantan okus. Kapari trebaju biti zatvoreni, maslinasti do plavo-zeleni i što manji. Tada su najboljeg okusa, ali su zbog teže berbe i skuplji. Naročito cijenjeni su kapari iz Francuske. Koriste se kao prilog, potopljeni u sirće ili ulje. Na ostrvu Santorini su kiseli i slani listovi kapara specijalitet. U italijanskoj i španskoj kuhinji su neizostavan dodatak.
Toplim jelima dodaju se tek na kraju. Kod nas su poznati kao dodatak slanim sardelama i tatar odresku.

## Narodno vjerovanje
U Starom testamentu kralj Salomon koristi cvijet kapara kao sliku prolaznosti svijeta.

## Također pogledajte 
* Spisak začina
## Vanjski linkovi 
* http://www.hort.purdue.edu/newcrop/cropfactsheets/caper.html
* https://web.archive.org/web/20130812104511/http://ileseoliennes.blog.lemonde.fr/2007/02/08/the-capers-of-salina/
* http://delta-intkey.com/angio/www/C.htm
* https://web.archive.org/web/20140911074434/http://www.ars-grin.gov/cgi-bin/npgs/html/taxon.pl?8897

Kategorija:Začini
Kategorija:Jestive biljke
Darin

**Darin Zanyar** (rođen 2. juna 1987. u Štokholmu, Švedska), porijeklom iz Kurdistana je pop-pjevač i tekstopisac. Popularnost je postigao u švedskom Pop Idolu, godine 2004. Izdao je 6 albuma do sada koji su se našli na prvom mjestu na prodajnim listama, prodao je platinske tiraže i dobitnik je nekoliko velikih muzičkih nagrada. Darinov sesti album "Exit" izašao je pocetkom 2013 godine.

Kategorija:Rođeni 1987.
Kategorija:Švedski muzičari
Kategorija:Švedski pjevači
Kategorija:Biografije, Stockholm
Suo iure

***Suo iure*** je latinski izraz koji znači "po svom pravu". Koristi se kada je potrebno naglasiti da žena plemićku titulu nosi po svom pravu (ondosno naslijeđem ili dobijanjem titule od monarha), a ne brakom.  Može se koristiti za muškarca kada je takav muškarac u početku bio "suvladar" sa svojim ocem ili drugim članom porodice, a nakon smrti takvog člana porodice postao je jedini vladar ili nosilac titule "u svom pravu".
Carica ili kraljica koja vlada suo jure naziva se "carica vladarica" ​​ili "kraljica vladarica", a ovi termini se često suprotstavljaju terminima carica supruga ili kraljica supruga. "Carica" ​​i "kraljica" se, međutim, često koriste samostalno da bi se odnosili na vladaricu ili suprugu, a razlika je naznačena kontekstom. 

### Primjeri 
*Klaudija od Francuske, *suo iure* vojvotkinja Bretanje
*Katarina Medici, *suo iure* grofica Overnje
*Marija Ludovika Austrijska, *suo iure* vojvotkinja Parme
...

### Također pogledajte 
* Iure uxoris
* Iure matris

## Reference 
## Vanjski linkovi 
Kategorija:Latinski izrazi
Žezlo

[mini|200px|desno|Krunidbeni portret [Elizabeta I Engleska|Elizabete I Engleske: žezlo je u desnoj ruci, a *globus cruciger* u lijevoj, kao što je običaj.]]

**Žezlo** (**skiptar**) je jedna od vladarskih insignija monarha. Sastoji se od palice od plemenitog metala, ispunjene dragim kamenjem i biserima, koja je na vrhu imala ljiljan, sokola, goluba, ili krst.

Štapovi su od antičkog doba predstavljali znak autoriteta i moći. Koristili su ih sudije, vojskovođe, i vjerski poglavari. Sa žezlom je često prikazivan i grčki bog Zeus. Zeusovo žezlo na vrhu je uvijek imalo pticu.

Sa usponom kršćanstva ptice na žezlima počinju biti zamjenjivane krstovima. U nekim kraljevinama, međutim, na žezlima se nastavilo prikazivati ptice; jedan od dva engleska kraljevska žezla, iz kompleta napravljenih za vrijeme Rikarda I i drugog kompleta napravljenog za vrijeme Karla II (nakon što je komplet iz doba Rikarda I uništen od strane Olivera Cromwella), na svom vrhu je imao goluba, dok je drugo žezlo imalo krst. Francuski vladari na svojim žezlima su imali *fleur-de-lis*.

Žezla se danas koriste samo pri krunidbeno ceremoniji, koja je pak u svom pravom smislu opstala još jedino u Ujedinjenom Kraljevstvu. Britanska kraljevska žezla datiraju iz doba kralja Karla II. Monarh ima dva žezla, jedan sa krstom i jedan sa golubom, a ukoliko je monarh muško, njegova supruga posjeduje dva manja žezla.

Žezla su nerazdvojni pratioci kraljeva i careva na freskama i kovanicama, a nerijetko i na portretima.
## Reference 
## Vanjski linkovi 
* https://archive.today/20120805194602/http://www.uoregon.edu/~dluebke/608Monarchs/608MonarchsHomepageS2009.htm

Kategorija:Regalia
Hever Castle

mini|250px|desno|Hever Castle

**Hever Castle** u Kentu u Engleskoj bio je sjedište porodice Boleyn (Bullen).

Hever Castle je započeo kao seoska kuća u 13. vijeku, a nadograđena je 1462. godine od strane Geoffreya Bullena, lorda gradonačelnika Londona. Godine 1505. u Hever Castle su se uselili Thomas Boleyn i njegova supruga, Elizabeth Boleyn, sa djecom. Za dvoje njihove djece, Georgea i Mary Boleyn, se zna da nisu rođeni u Hever Castleu već u Blickling Hallu u Norfolku. Moguće je da je njihovo najslavnije dijete, engleska kraljica Anne Boleyn (supruga Henrika VIII, rođena ovdje, ako je tačna teorija da je ona rođena 1507. a ne 1501. godine. George i Anne Boleyn su pogubljeni 1536. godine, a Mary Boleyn je bila razbaštinjena zbog braka sa muškarcem niskog roda. Hever Castle je tako nakon Thomasove smrti pripao Kruni, odnosno Henriku VIII.

Henrik VIII je Hever Castle poklonio Ani Klevskoj, svojoj četvrtoj supruzi nakon što je poništio njihov brak uz njen pristanak. Ana Klevska je tu, kao engleska princeza i najbogatija žena u Engleskoj, živjela do svoje smrti, nakon koje je zamak promijenio nekoliko vlasnika.

Oko zamka nalazi se nekoliko ružičnjaka, labiranta načinjenih od žive ograde, i jezero.

## Reference 
## Vanjski linkovi 
Kategorija:Građevine i strukture u Engleskoj
Maternji jezik

**Maternji jezik** (lat.: *lingua materna*) prvi je jezik naučen u ranom djetinjstvu izvan formalne nastave. Korijeni tog prvog jezika sa svojom strukturom glasova i gramatike tako su duboki da je njegovo govorenje automatizirano. Nakon puberteta ni jednim drugim jezikom se ne može tako dobro vladati. Zato se smatra da se sa učenjem nekog stranog jezika treba početi još u djetinjstvu, da bi vladanje i nekim drugim jezikom bilo na nivou maternjeg. Odlučujuću ulogu u procesu učenja maternjeg jezika ima sredina u kojoj se dijete kreće. Tako će ono u istom obimu savladati preovlađujući jezik kao i predhodne generacije, ako ne postoji neka posebna jezička slabost.

Kod jezika manjina pravi se razlika izmedu *maternjeg jezika* i *prvog jezika*. U današnje vrijeme globalizacije često se govori o *dvojezičnosti* (jednako dobro govorenje dva jezika) i *višejezičnosti*, koja se postavlja za cilj u mnogim evropskim i svjetskim kulturama. 
Naučna saznanja dokazuju da se melodija maternjeg jezika ogleda u muzici pojedinog kompozitora. Isto tako još nerođena djeca u majčinom trbuhu raspoznaju majčin glas i govor. Učenje jezika do pete godine života popraćeno je tjelesnim i senzornim iskustvima, te se riječi pamte sa osobinama i asociraju na situacije u kojima su naučene. 
Neki od kriterija koji određuju maternji jezik:
* to je jezik naučen od majke, osobe s kojom u ranom djetinjstvu imamo najprisniji kontakt,
* najbolje vladamo tim jezikom (kriterij kompetencije),
* najčešće korišten jezik (kriterij funkcije),
* jezik s kojim se osoba koja ga govori identificira (kriterij identifikacije).

Dokazano je da je za učenje svakog drugog jezika, u starosti nakon godina puberteta, neophodna dobra osnova maternjeg jezika, na koju se nadovezuju znanja svih daljih jezika. U djetinjstvu je učenje maternjeg, ali i drugih jezika vezano za komunikaciju djeteta sa sredinom. Tako je djeci moguće, bez velikog napora, naučiti i do sedam jezika i jednako dobro ih govoriti, pod uvjetom da svaki drugi jezik govore sa drugom osobom. Ukoliko jedna ista osoba govori sa djetetom više jezika, postiže se slabiji rezultat.

## Važni datumi 
* 21. februar – UNESCO-ov Međunarodni dan maternjeg jezika
* 26. septembar – Evropski dan jezika

Kategorija:Usvajanje jezika
Kategorija:Identitet (društvene nauke)
Kategorija:Sociolingvistika
Kategorija:Kulturno naslijeđe
Kruna

[mini|200px|desno|Kruna [Kristijan IV Danski|Kristijana IV Danskog]]
**Kruna** je ukras u obliku vijenca i predstavlja simbol moći, časti, valjanosti, vječnosti i trijumfa. Najčešće je izrađena od plemenitog metala i ukrašena dragim kamenjem.

Razlikuju se tri tipa krune:
* krunidbena, kojom se monarsi krune i koja se nosi samo prilikom krunidbe
* državna, koja se nosi na državnim svečanostima, poput otvaranja parlamenta
* kruna monarhove supruge (ako je monarh muško), najmanji tip krune, kojom se kruni monarhova supruga i koju ona nosi na državnim svečanostima.

U prenesenom značenju, to je okrunjena glava.

## Također pogledajte 
* Vijenac (heraldika)
* Tijara

Kategorija:Regalia
Hajrudin Vrnjak

**Hajrudin Vrnjak** je rođen 1958 u Kaošticama, općina Višegrad. Ima do sada objavljenih 12 beletrističkih knjiga, najviše romana. Magistar je književnosti. Živi u Sarajevu. Radi također u Sarajevu 21 godinu kao profesor književnosti i maternjeg jezika. Objavio je i veliki broj različitih tekstova u deset listova, novina i časopisa.

## Objavljene knjige
* Pobožnost (1996)
* Šejh i derviš (1996)
* Dobri čovjek (1997)
* Grad (1998)
* Ljubavne priče (2000)
* Taqwa (2001)
* Pisac, Meliha i trilogija (2002)
* Glas (2002)
* Svjetla pjevaju velikoj rijeci (2003)
* Porodica (2004)
* Život iz snova (2008)
* Duhovni čovjek (2008)

Kategorija:Bosanskohercegovački pisci
Kategorija:Biografije, Višegrad
Kategorija:Rođeni 1958.
Jasper Tudor

mini|desno|200px|grb Jaspera Tudora

**Jasper Tudor, grof od Pembrokea i 1. vojvoda od Bedforda** (velški: **Siasbar Tudur**; 1431 - 21. ili 26. decembar 1495) bio je amidža kralja Henrika VII Engleskog zaslužan za njegovo uspješno osvajanje Engleske i Velsa.

## Porijeklo 
Jasper je bio treći sin Owena Tudora i Katarine od Valoisa, kćerke kralja Karla VI Francuskog koja je prvim brakom sa Henrikom V Engleskim bila nakratko kraljica Engleske. Jasperov stariji polubrat bio je kralj Henrik VI Engleski, a stariji brat Edmund Tudor, 1. grof od Richmondea. Kralj Henrik VI je, nakon što je postao punoljetan, Jasperu dao titulu grofa od Pembrokea.

Iako nije bilo jasno jesu li djeca Owena Tudora i kraljice Katarine bila zakonita, budući da njihov brak nije bio priznat od strane monarha kao što je to zahtjevao zakon, Jasper je uživao sve privilegije kraljevog brata sve dok Yorkisti nisu svrgnuli Henrika VI i osudili Jaspera jer mu je pomagao.

## Ratovi dviju ruža 
Jasper je tokom ratova dviju ruža pomagao svome polubratu, i zajedno sa bratovom suprugom, kraljicom Margaretom, uspješno se borio protiv Yorkista.

Jasper je podizao i svoga bratića, Henrya Tudora, koji je ostao siroče po smrti svoga oca (Jasperovog brata) Edmunda. Henryeva majka, Margaret Beaufort, imala je samo četrnaest godina kada je ostala udovica sa sinom. Jasper je henrya poveo u Bretanju kada su Lancasterci protjerani iz Engleske nakon što su ih Yorkisti porazili. Henry se kasnije vratio u Englesku i u bici ubio kralja Rikarda III, te se okrunio za kralja Henrika VII. Henrik VII je svome amidži povratio sve plemićke titule, i dao mu višu titulu vojvode od Bedforda.

## Potomstvo i smrt 
Jasper je bio oženjen Catherine Woodville, sestrom Elizabeth Woodville, koja je bila supruga kralja Edvarda IV, Jasperovog ratnog neprijatelja. Par nije imao djece. Catherine ga je nadživjela i preudala se nakon njegove smrti. Jasper je imao nekoliko vanbračne djece.

Umro je 1495. godine.

Kategorija:Tudori
Kategorija:Engleski plemići
Jane Boleyn

**Jane Boleyn,** **vikontica Rochford** (djevojački **Jane Parker**; 1505 - 1542) je bila engleska plemkinja koja je živjela i bila pogubljena za vrijeme vladavine Henrika VIII.

## Mladost 
Bila je kćerka Henrya Parkera, 10. barona Morleya, i Alice St John. Poslana je na kraljevski dvor kao četrnaestogodišnjakinja i postala dvorjanka Katarini, kraljici Engleske.

## Brak 
Godine 1524. ili 1525. udata je za Georgea Boleyna, sina grofa od Wiltshirea, koji je nosio očevu titulu vikonta Rochforda kao *titre de courtoisie*. Jane je tako bila vikontica Rochford *de courtoisie*. Iz njihovg braka nije rođeno nijedno dijete. Janina zaova, Anne Boleyn, je udajom za kralja Henrika VIII 1533. godine postala kraljica Engleske.

## Udovištvo 
Godine 1536. Jane je ostala udovica: njen muž i njegova sestra Anne pogubljeni su na osnovu izmišljene optužnice za incest. Jane je bila ispitivana od strane Thomasa Cromwella, a njeno svjedočenje je bilo presudno. Nije poznato jesu li Janine bukvalne riječi bile uzete kao dokaz ili ih je Cromwell protumačio na način koji je njemu odgovorao. Porodica Boleyn je tako ostala bez muškog nasljednika, koji je bio potreban za grofovije Wiltshire i Ormonde, te za titulu vikonta Rochforda, pošto te titule nisu mogle biti naslijeđene od strane žene niti od strane potomka iz ženske linije. Jane je ipak ostala oslovljavana kao vikontica Rochford *de courtoisie*.

Jane je postala dvorjanka i sljedećoj Henrikovoj supruzi, svojoj imenjakinji, Jane Seymour. Jane je umrla po porodu, i dvije godine kasnije Henrik je oženio Anu Klevsku. Henrik i Ana Klevska su se složili da ponište svoj brak jer ga zbog međusobne neprivlačnosti nisu ni konzumirali. Opet je ključno bilo Janino svjedočenje - ona je izjavila da joj je kraljica Ana povjerila da sa kraljem nije imala odnose, te je brak na osnovu toga poništen.

Vikontica Rochford je nastavila služiti novoj, petoj Henrikovoj supruzi, Katherine Howard, koja je bila prva rodica njenog muža. Jane je imala uticaj nad mladom i neiskusnom Katherine. Organizirala je njene susrete sa mlađim muškarcima. Na kraju je Katherinina burna predbračna prošlost otkrivena, a zatim i afera tokom braka koju je pomagala Jane Boleyn. Rezultat toga bilo je hapšenje i zatvaranje Jane i kraljice Katherine.

## Pogubljenje 
Jane i Katherine su bile zatvorene u tvrđavi Tower of London. Jane je pod psihološkim pritiskom imala nervni slom i na kraju izgubila razum. Njena neuračunljivost je značila da joj neće moći biti suđeno, ali kralj je bio odlučan kazniti je zbog njenog učestvovanja u nevjeri njegove supruge, te je stoga izdao zakon kojim je dozvoljeno suđenje i pogubljenje mentalno oboljelih osoba. Jane je stoga bila osuđena na smrt i bez suđenja.

Dana 13. februara 1542. godine pogubljena je Katherine Howard, a odmah nakon nje i Jane Boleyn. Katherine je imala sedamnaest, a Jane Boleyn 36 godina. Jane Boleyn je sahranjena u kapeli tvrđave Tower of London, St Peter ad Vincula.

## Također pogledajte 
* Elizabeth Howard
* Mary Boleyn

## Reference 
## Vanjski linkovi 
*
* 
* 
*  
*
*
*
* 
* 
* 
* 
* 
* 
* 
* 
* 
* 
* 
*
*
* 

Kategorija:Engleski plemići
Kategorija:Pogubljeno plemstvo
Thomas Wolsey

mini|200px|desno|Kardinal Wolsey, nadbiskup od Yorka

**Thomas Wolsey** (1470/1471 - 28. ili 29. novembar 1530) bio je engleski državnik i rimokatolički kardinal.

Bio je sin Roberta Wulcya i Joan Daundy. Obrazovan je na Oxfordu, a njegova jaka harizma omogućila mu je da se brzo probije u svojoj karijeri. Sprijateljio se sa kraljem Henrikom VIII, koji ga je 1511. godine, samo dvije godine po svojoj krunidbi, postavio za državnog savjetnika. Aktivno se bavio politokom, a posebno međusobnim odnosima sa stranim zemljama. Njegovo sudjelovanje u postizanju mira sa Francuskom nagrađena je tako je što je 1514. godine postavljen za nadbiskupa od Yorka.

Godine 1515. promovisan je na položaj lorda kancelara. Iste godina postao je kardinal, te time dobio prednost čak i nad nadbiskupom od Canterburya. Wolsey je podupirao savez između kralja Henrika VIII i kralja Franje I Francuskog u zajendičkoj borbi protiv Karla V, cara Svetog Rimskog Carstva. Wolsey je držao moć iza trona (ograničenu, ipak, sa obzirom na čvrstu volju Henrika VIII) sve dok se kralj nije zainteresirao za Anne Boleyn. Wolsey je do tada živio kao kralj: imao je primanja skoro kolika i kralj, a trošio je i više.

Wolsey nije odobravao Henrikovu vezu sa Anne i želio je za kralja aranžirati brak sa francuskom princezom kako bi poboljšao odnos sa Francuskom, što je trajno oštetilo njegov odnos sa Anne. Ona je vršila pritisak na Wolseya sve dok ga Henrik, smatrajući ga nesposobnim, nije otpustio 1529. godine. Wolsey je nakon toga molio Anne da mu pomogne vratiti se na svoju prijašnju poziciju, ali ona to odbija, nakon čega Wolsey započinje tajne dogovore sa papom sa ciljem protjerivanja Anne iz Engleske. Njegovi planovi su bili otkriveni, te je Henrik naredio njegovo hapšenje. Da nije umro od nepoznate bolesti 1530, vrlo je vjerovatno da bi bio pogubljen zbog veleizdaje.

## Reference 
## Vanjski linkovi 
Kategorija:Engleski državnici
Kategorija:Rimokatolički kardinali
Kategorija:Nadbiskupi od Yorka
Duman

**Duman** je izvor rijeke Bistrice u Livnu. Nalazi se u podnožju kraškog brda Bašajkovac, podno strmih stijena Crvenice. Ime mu potječe od istoimene turske riječi *duman* koja označava dim ili maglu, a u slučaju livanjskog Dumana etimologija se odnosi na dim od kapljica vode odnosno vodenu zavjesu, koja je pokatkad vidljiva za velikog vodostaja tokom zimskih mjeseci. Po svojoj je ljepoti dosta sličan izvoru rijeke Bune kod Mostara. Ljeti ga karakteriše ugodna ljetna svježina, zbog čega ga generacije Livnjaka od davnina do danas koriste i kao mjesto za izlete i teferiče, a oni odvažniji i za skakanje sa visokih stijena u bazen, zvan *Bent*. Bent je nevelik četverokutni bazen, dubok tri metra, isklesan na izvoru Dumana, povodom osvajanja Klisa i utemeljenja Kliškog sandžaka 1537. godine. Za Duman se pretpostavlja da je kolijevka života na području grada Livna i mjesto gdje je ili u čijoj je neposrednoj blizini podignuta stara srednjovjekovna utvrda Bistrički grad.

U julu 1660, za posjete starom Hlivnu, poznati osmanlijski putopisac Evlija Čelebija donosi kratku crticu punu oduševljenja o kupanju livanjskih mladića u Dumanu: "*Pred pećinom iz koje izvire ova bistra voda postoji veliki bazen (havz) od dest kvadratnih aršina. To je, također, mjesto gdje se sastaju učeni ljudi i derviši. Svi mladići ovog šehera ulaze u ovaj bistri bazen kao vile i plivaju vješto kao ribe. Na ovom čistom bazenu postoji natpis. Iznad bazena na stijeni koja kao da se s nebom spaja, uspeli su se pomoću ljestava savršeni majstori i na jednom četvorougaonom bijelom mramoru izgravirali, uklesali i pismom dželi-sulus napisali taj natpis, a zatim su ovaj mramor lijepo obojili. Ali pošto natpis stoji jako visoko, bilo ga je teško pročitati. Ja sam, siromašni putnik, uspio da ga pročitam pomoću durbina. U blizini ovog natpisa ima još natpisa na latinskom i grčkom jeziku."*

Na natpisu kojeg danas više nema u Dumanu pisalo je na arapskom:
*Ovu je građevinu podigao Mustafa Aga za ljubav Boga, Gospodara svih svjetova.
*Neka mu Allah podari najviše mjesto (u raju). I neka Bog udvostruči nagradu najboljim
*dobrotvorima! Allah nam nadahnu njen kronostih: Stjecište dobrih ljudi i otkrovenje
*geomanta.''' Godina 944. (1537)

## Vanjski linkovi
* https://web.archive.org/web/20161017154255/http://www.panoramio.com/photo/46411132 
* http://www.jadran.ba/va/files/Rj%2082-14.pdf
* http://www.komunalno-livno.ba/index.php?option=com_content&view=article&id=48&Itemid=28

Kategorija:Livno
Kategorija:Kraška vrela u Bosni i Hercegovini
Hadži Jusuf Livnjak

**Hadži Jusuf Livnjak** je najstariji bosansko-hercegovački i bošnjački pjesnik alhamijado književnosti u Bosni i Hercegovini, te najprominentniji Livnjak iz osmanskog doba. Uz Muhameda Hevaiju Uskufija svrstava se i u pisce na maternjem, bosanskom jeziku iz tog vremena. Za sebe skromno kaže: "*Ja, griješni siromah, Jusuf, sin Muhamedov, rođen sam u kasabi Livno, gdje sam odrastao i bio mujezin Lala Pašine džamije*". Pretpostavlja se da se rodio zadnjih desetljeća 16. vijeka, no konkretna godina rođenja nije poznata. O njegovoj najranijoj biografiji ostalo je veoma malo podataka, tek činjenice da mu se otac zvao Muhamed, a dva brata Hasan i nešto obrazovaniji Omer-efendija. Pridjevak Livnjak kod Jusufa izgleda kao prezime, no zapravo je odrednica Jusufovog livanjskog porijekla. Poznat je kao čuveni putopisac. Sastavio je do sada najstariji poznati putopis sa prostora Bosne u Mekku i Medinu, koji datira još iz 1615. godine. Njegova životna želja je bila da posjeti sveta mjesta i mezarja islamskih svetitelja. U svom čuvenom putopisu je u opširnim detaljima opisao sve moguće lokalitete kroz koje je proputovao, od Bosne, Sarajeva i Skopja, preko Istanbula, pa sve do Aleksandrije i Kaira, i dalje do svetih mjesta u Arabiji, i nazad. Put je trajao oko godinu dana, a cijelim putem Hadži Jusuf Livnjak je obilazio znamenita mjesta i opširno zapisivao svaki detalj svoga puta, uključujući manje i veće gradove i mjesta, sela i zaseoke, čak i konake u kojima je odsjedao i koja je vidio. Kada je stigao u Carigrad napisao je da nema ni riječi ni pera koji može opisati ovaj prelijepi grad, a pri dolasku u Mekku i Medinu od ushićenja je propjevao, pa opisao Harem-i Šerif, Mekam-i Ibrahim i Kabu u prelijepim stihovima.

Kategorija:Biografije, Livno
Kategorija:Bosanskohercegovački pjesnici
Kategorija:Historija Livna
Kaleidoskop

mini|desno|250px|Kaleidoskop
mini|desno|250px|Pogled kroz kaleidoskop
**Kaleidoskop** je cijev sa ogledalima u kojoj se nalaze sitni šareni predmeti, kamenčići, perle, staklena zrnca ili šareni papirići. Koristi se tako što se gleda na jedan kraj cijevi, a svjetlost ulazi na drugi kraj odbijajući se od ogledala. Ogledala postavljena na 45° osam puta dupliraju sliku, postavljena na 60° šest puta, a na 90° četiri puta. Kako se cijev kaleidoskopa prilikom gledanja rotira, objekti u njoj se mješaju i stvaraju različite vizualne oblike. Svi stvoreni uzorci imaju karakterističnu simetriju radi ogledala i mijenjaju se pri svakom pokretu.

Kaleidoskop se najčešće koristi kao igračka za djecu.
mini|Kaleidoskop iznutra

## Etiologija 
Riječ kaleidoskop dolazi od grčkih riječi *kalos* (καλός) - lijepo, *eidos* (είδος) - oblik i *scopeo* (σκοπέω) - gledati, posmatrati.

## Historija 
Kaleidoskop je bio poznat antičkim Grcima, ali je zvanično otkriven i patentiran 1817. godine od strane Davida Brewstera.

## Također pogledajte 
* Fraktal

## Reference 
## Vanjski linkovi 
* 

Kategorija:Igračke
Kategorija:Optički instrumenti
Pećinci

**Pećinci** su općina u Srbiji. Nalaze se u donjem Srijemu, blizu rijeke Save, južno od autoputa Beograd-Zagreb. Jedna je od manjih općina u Vojvodini, s većim brojem naseljenih mjesta: Ašanja, Brestač, Deč, Donji Tovarnik, Karlovčić, Kupinovo, Obrež, Ogar, **Pećinci**, Popinci, Prhovo, Sibač, Sremski Mihaljevci, Subotište i Šimanovci. Općina ima 21.472 stanovnika.

mini|desno|250px|Opština Pećinci u Sremskom okrugu
U ovom području bilo je više manjih naselja već u 15. i 16. vijeku. U narodnooslobodilačkom ratu ovo je ustanički kraj. Krajem 1941. godine tu je održano prvo partijsko savjetovanje za Srijem. Tokom 1942. formirani su partizanski odredi i narodnooslobodilački odbori, a 1943. otvaraju se partizanske škole.

U blizini Pećinaca je Obedska bara, zaštićeni rezervat životinjskog svijeta, veoma atraktivna s okolnim šumama u kojima su lovišta i izletišta.

Kategorija:Općine u Srbiji
Kategorija:Općine u Vojvodini
Kategorija:Općine u Srijemskom okrugu
*
Mionica

**Općina Mionica** je jedna od općina u Republici Srbiji. Nalazi se u centralnoj Srbiji i spada u Kolubarski okrug. Po podacima iz 2004. općina zauzima površinu od 329 km2 (od čega na poljoprivrednu površinu otpada 21.787 ha, a na šumsku 8.700 ha).

Centar općine je grad Mionica. Općina Mionica se sastoji od 36 naselja. Po podacima iz 2002. godine u općini je živjelo 16.513 stanovnika, a prirodni priraštaj je iznosio -10 %. Po podacima iz 2004. broj zaposlenih u općini iznosi 1.939 ljudi. U općini se nalazi 18 osnovnih škola.

Kategorija:Općine u Srbiji
*
Kategorija:Općine u Kolubarskom okrugu
Kategorija:Općine Šumadije i zapadne Srbije
Crkva Uspenija Presvete Bogorodice

**Crkva Uspenija Presvete Bogorodice** u Livnu je pravoslavna crkva u Bosni i Hercegovini i pripada eparhiji bihaćko-petrovačkoj.

Sagrađena je 1859. godine na zemljištu, koje je livanjski beg Gagić ustupio crkveno-pravoslavnoj općini, a pretpostavlja se da bi njen graditelj mogao biti veliki livanjski neimar Mato Bajo. U svojoj bogatoj riznici posjeduje preko osamdeset starih ikona, te je po obimu i historijskoj vrijednosti ovo treća pravoslavna crkva u cijeloj Bosni i Hercegovini. Budući da je posvećena Uspenju presvete Bogorodice najviše ikona nosi Bogorodičin lik. Ikone su stvarane u periodu od 15. do 19. stoljeća, a radili su ih srpski, makedonski, grčki, kritski, italokritski i domaci naivni ikonopisci. Dospjele su ovamo kao pokloni od bogatih pojedinaca, crkava, manastira, te otuda i njihova raznovrsnost, kako po mjestu i godini nastanka, tako i po kvaliteti izrade. Veću paznju livanjskim ikonama posvetio je slikar i veliki zaštitnik bosanskohercegovačkih starina Đoko Mazalić. On je otkrio njihovu umjetničku vrijednost, a zatim ih stručno obradio.

Zanimljivi su i bakrorezi sa Svete Gore, te četiri velike kompozicije Jerusalema na ikonostasu, gdje se nalazi deset ikona sa likovima apostola, za koje Đoko Mazalić misli da su se nalazili u staroj crkvi u selu Zastinje, na lokalitetu danas znanom kao Crkvena njiva.

Crkva je tokom rata zapaljena 28. juna 1992. godine, ali je u međuvremenu obnovljena. Sve vrijednosti su sačuvane, čime je livanjska pravoslavna Crkva Uspenija Presvete Bogorodice u julu 2004. proglašena za nacionalni spomenik Bosne i Hercegovine i stavljena pod zaštitu države. 

Nacionalni spomenik čini crkva, crkveno dvorište sa ogradnim zidom, i pokretna imovine koju sačinjavaju:   
* zbirka od 51 ikone
* plaštanica, nepoznati domaći slikar, 20. vijek, ulje na platnu
* zbirka predmeta izrađenih od metala
## Literatura 
* Đoko Mazalić, "Stare slike pravoslavne crkve u Livnu i predlog za njihovu konzervaciju i prezentaciju", 105-120. Naše starine VI, Sarajevo, 1959.
 
## Reference 
Kategorija:Srpske pravoslavne crkve u Livnu
Kategorija:1859. u arhitekturi
Kategorija:Srpske pravoslavne crkve u Bosni i Hercegovini
Kategorija:Nacionalni spomenici u Livnu
Kategorija:Crkve Dabrobosanske mitropolije
Kategorija:Eparhija bihaćko-petrovačka
Novi Grad (čvor)

**Bosna i Hercegovina**:

* Novi Grad (prije *Bosanski Novi*), naselje i općina u Bosni i Hercegovini
* Novi Grad (Sarajevo), gradska općina grada Sarajeva
* Novi Grad (Odžak), naselje u općini Odžak

**Hrvatska**:

* Novi Grad (Oprisavci), naselje u općini Oprisavci, Brodsko-posavska županija

**Slovenija**:

* Novi Grad (Sevnica), naselje u općini Sevnica, regija Posavska

## Također pogledajte
* Novigrad (čvor)
* Grad (čvor)
Martina Zubčić

**Martina Zubčić** (Zagreb, 3. juni 1989. - ) je hrvatska takmičarka u tekvandou. Članica je TKD Dubrava.

## Sportska karijera 
Počela je trenirati sa 7 godina, a već je u juniorskom uzrastu osvojila zlato u seniorskoj konkurenciji na Evropskom prvenstvu u Rigi 2005. godine. Trenira i bori se za klub  **TKD Dubrava** iz Zagreba.

Najveći uspjeh u karijeri ostvarila je na Olimpijskim igrama u Pekingu 2008. osvajanjem bronzane medalje.

### Olimpijske igre 2008.
Martina je u Pekingu osvojila prvo hrvatsku tekvando olimpijsku medalju, a treću ukupno na tim igrama. Na putu do medalje svladala je Izraelku Gatterer, Brazilku Nunes, poražena je od Turkinje Tanrikulu, da bi u borbi za bronzu bila uspješnija od predstavnice Tajvana Su Li-Wen.

Osmina finala: 20px Gatterer 4:3

Četvrtfinale: 20px Nunes 3:2 (zlatnim poenom u produžetku)

Polufinale: 20px Tanrikulu 3:5

Za bronzu: 20px Su Li-Wen 5:4 (zlatnim poenom u produžetku)

Kategorija:Hrvatski sportisti
Kategorija:Majstori borilačkih vještina
Kategorija:Taekwondo
Kategorija:Osvajači bronzane medalje na Olimpijskim igrama (Hrvatska)
Kategorija:Rođeni 1989.
Kategorija:Živi ljudi
Kategorija:Biografije, Zagreb
Panzer II

**Panzer II** je bio njemački tenk koji se nalazio u ratnoj upotrebi do januara 1943. godine.

## Nastanak 
Nedostaci tenka Panzer I su bili očiti još 1933. godine. Kako su prvobitni planovi za razvoj modernijeg, vojno sposobnijeg tenka budućeg imena Panzer III bili nezadovoljavajući tokom 1934. godine odlučeno je da će se konstruirati privremeno rješenje. Odluka pada na budući Panzer II koji preuzima osnovni dizajn svog prethodnika. Prvi primjerci ovog tenka izlaze iz fabrike tokom 1936. godine.

## Oprema 
Oklop je bio identičan onome prethodnika, tj. na najdebljem mjestu iznosio je samo 13 milimetara. Tokom gradnje novijih modela to je ispravljeno njegovim povećanjem na 14,5 mm.  U posljednjoj godini proizvodnje dolazi do povećanja debljine koja ovisno od strane tenka iznosi između 25 i 80 mm. Osnovna prednost ovog tenka prema Panzeru I se sastojala u topu kojega prijašnji model nije imao. Težina početnog modela iz 1936. je iznosila samo 7,6 tona da bi na modelu iz 1942. porasla do 18 tona. Kako je težina tenka rasla tako je i brzina padala. Modeli iz posljednje godine nisu mogli ići brže od 31 kilometra na sat. Osnovno oružje svih Panzera II je bio top kalibra 20 milimetara. Sveukupno je bilo proizvedeno nešto manje od dvije hiljade primjeraka ovog tenka prije njegovog povlačenja iz upotrebe.
[mini|desno|PzKpfw II Ausf. C izložen u *[Musée des Blindés*]]

## Ratno djelovanje 
Glavnu ulogu na ratnoj sceni ovaj tenk ima tokom invazije Poljske i Francuske kada postaju jasni njegovi nedostaci u borbi s protivničkim tenkovima. Velik dio oklopnih vojnih snaga Rommela također se sastoji od Panzera II, ali tada kao i kasnije u Sovjetskom Savezu on postaje preslab za borbu s protivničkim oklopnim snagama. Tu situaciju ne mijenjaju niti razna poboljšanja koja se na njega ugrađuju u 1942. godini. Nasljednik ovog tenka imena Panzer III se tada nalazio u upotrebi već nekoliko godina.

## Kasnija upotreba 
Prestanak proizvodnje ovog tenka nije bio i kraj života njegovog dizajna. Najveći njegov problem je bio uvijek premaleni top i to se uskoro mijenja skidanjem njegove kupole. Na mjesto kupole se sada stavlja protutenkovski top kalibra 75 milimetara. Tim načinom je stvoreno protutenkovsko oklopno vozilo imena Marder II. Njegova proizvodnja traje do ljeta 1943. godine.

Druga upotreba ovog dizajna je bila za gradnju topništva na gusjenicama. Taj novi model dobija ime Osa. Prvobitno se toliko svidio Hitleru da 1943. izdaje naređenje kako se sva oprema od Panzer II mora koristiti za opremanje Osa, ali već na kraju sljedeće godine nakon proizvedenih 660 primjeraka naređuje zaustavljenje njegove proizvodnje.

Kategorija:Njemački tenkovi između dva svjetska rata
Kategorija:Njemački tenkovi u Drugom svjetskom ratu
Šefko Hodžić

**Šefko Hodžić** (28. novembar 1945) je bosanskohercegovački novinar pisac i fotograf.

## Biografija 
Rođen je 28. novembra 1945. u selu Razići kod Glavatičeva, općina Konjic, BiH. Na Filozofskom fakultetu u Sarajevu 1972. završio je studij književnosti.

Novinarstvom se bavi od 1969. Radio je kao novinar u "Večernjim novinama" i Radio-Sarajevu. Bio je zamjenik odgovornog urednika sarajevskog "Svijeta" i lista za inostranstvo -Mi extra", te glavni i odgovorni urednik edicija Matice iseljenika BiH Iseljenički almanah i "Naš svijet". Sada je novinar "Oslobođenja".

Kao ratni reporter "Oslobođenja" Hodžić je od 1992. do 1995. objavio više stotina izvještaja i reportaža sa ratišta iz raznih dijelova Bosne i Hercegovine. Snimio je i oko 4.000 ratnih fotografija. Ratne tekstove je objavljivao u "Oslobođenju", Radiju BiH, TV BiH, "Avazu", "Slobodnoj Bosni" i "Prvoj liniji".

Proglašen je ratnim reporterom za 1992, a 1996. dobio je Plaketu Armije RBiH - najviše armijsko priznanje za civile, te nagradu lista "Oslobođenje" "30. august" za četverogodišnje izvještavanje sa BH ratišta.

Iako je i ranije povremeno pisao teme sa islamskim sadržajima, od početka rata u BiH 1992. godine kao novinar redovno je pratio zbivanja u Islamskoj zajednici i izvještavao o njima. Do sada je objavio sljedeće knjige

## Djela 
* *Lazar Drljača - zatočenik ljepote* (1974)
* *Monografija Glavatičeva* (1975.)
* *Hotel Evropa* (1982.)
* *Vitezovi i Huni* (1996.)
* *Bosanski ratnici* (1998.)
* *Otpečaćeni koverat* (2000.)
* *Dodir Crnog Kamena* (2003.)
* *Alija Izetbegović zvanično i nezvanično* (2023.)

## Reference 
Kategorija:Bosanskohercegovački pisci
Kategorija:Bosanskohercegovački novinari
Kategorija:Biografije, Konjic
Kategorija:Rođeni 1945.
Kategorija:Živi ljudi
Dassault Mirage IV

**Dassault Mirage IV** nasljednik je Miragea III u francuskoj vojnoj avijaciji. 1954. Francuska se odlučuje da postavi nacionalne snage za atomsku odbranu i protivdjelovanja. Ovaj projekt dat je na izradu firmi Dassault uz saradnju sa drugim firmama. Odlučeno je da se ostane na delta-krilima Miragea III, ali da se avion napravi većim, bržim, te da mu se poveća dužina leta i podigne kapacitet nošenja naoružanja. Od 1964. zračnim snagama Francuske na raspolaganju stoji prva serijska verzija Mirage IVA. Do 1986. drži se na ovom tipu do pojave Mirage IVP koja kao dodatak pored atomskih bombi, ima mogućnost nošenja jedne atomarne rakete tipa Aérospatiale ASMP te izviđački radar tipa CT-52 na nosaču ispod krila. Od 1996. od ovih aviona ostale su samo izviđačke varijante, koje su ubrzo povučene iz upotrebe.

## Tehnički podaci Dassault Mirage IV (verzija P) 
## Također pogledajte 
* Avro 698
* Convair B-58

## Reference 
## Vanjski linkovi 
* Oficijalna stranica firme Dassault

Kategorija:Avijacija
Kategorija:Avioni
Kategorija:Bombarderi
Dassault Mirage III

**Dassault Mirage III** nastao je iz potrebe francuskih zračnih snaga za jednim pouzdanim borbenim avionom. Osnova za ovaj avion su bili projekti MD 550 Mirage i Dassault Mirage II sa delta-krilima, koji se u korist Mirage III odbacuju. Delta-krila se zadržavaju, te se trup podešava za novi motor tipa SNCEMA Atar 101 koji uspijeva dostići brzine do 2 Macha. Kao prva serija izlazi Mirage IIIB sa dva sjedista, jedno iza drugog, za pilota i oficira za naoružanje. Druga verzija, sposbna za startove pri svakom vremenu ulazi kao Mirage IIIC U upotrebu. Izrael i Južna Afrika se vrlo interesuju za ovaj tip i naručuju ga za svoje zračne snage. Sljedeća serija pod nazivom Mirage IIIE dolazi sa jednim Cyrano radarom koji omogućava vrlo nizak let te napade bez optičkih sredstava navođenja. Mirage 5 je jedna jednostavnija varijanta ovog aviona sa povećanim kapacitetom goriva i daljim nosačima na krilima. Ujedno, Mirage III/5 izlazi kao zadnji tip ovog lovca-bombardera. Zadnja, čisto lovačka varijanta, je bio tip Mirage III/50 koji se pravi od 1979. godine.

## Tehnički podaci Dassault Mirage III (verzija E) 
## Također pogledajte 
* Convair F-102
* Convair F-106
* MiG-21

## Reference 
## Vanjski linkovi 
* Službena stranica firme *Dassault*

Kategorija:Lovački avioni
John Foxe

200px|desno

**John Foxe** (1517 - 18. april 1587) je bio engleski protestantski propovjednik poznat kao autor Knjige mučenika, u kojoj je pisao o proganjanim engleskim reformatorima od 14. vijeka pa do persekucija za vrijeme vladavine Marije I Krvave.

## Biografija 
Rođen je u porodici srednjeg staleža i od ranog djetinjstva je pokazivao interes za čitanje. Sa šesnaest godina upisao je koledž Brasenose u Oxfordu. Protivio se celibatu, kojeg je upoređivao s kastracijom. Godine 1547. oženio je Agnes Randall.

Foxe je s opiranjem katoličanstvu krenuo prerano, još za vrijeme vladavine Henrika VIII, koji, iako je porekao vrhovnost pape i osnovao Crkvu Engleske, nikada nije prihvatio protestantsko učenje.

Nedugo po smrti protestantskog kralja Edvarda VI, njegova starija polusestra i nasljednica, katolkinja Marija I, izdala je potjernicu za Foxeom. John i njegova tada trudna supruga su bježali pred lomačom ploveći u Frankfurt. U Frankfurtu je tada boravio veliki broj protjeranih engleskih protestanata, kojima je Foxe držao predavanja.

Godine 1558. umrla je kraljica Marija I, i, kako ni ona nije imala djece, naslijedila ju je polusestra, protestantkinja Elizabeta I. Foxe nije žurio vratiti se u Englesku; Elizabeta I je bila tolerantna prema katolicima i smatrala ih je manje opasnim nego ekstremne protestante.

Foxe je umro u Engleskoj 1587. godine. Njegova udovica je živjela sve do 1605. godine.

## Također pogledajte 
* Thomas Cranmer

## Reference 
## Vanjski linkovi 
* 
* 
* 
* 
* 
* Foxe's Book of Martyrs (*Actes and Monuments*) Variorum Edition Online, sa Instituta za humanistička istraživanja Univerziteta u Sheffieldu
* Thomas Freeman, John Foxe: A Biography
* Complete e-book u Christian Classics Ethereal Library
* John Foxe Christ Crucified 1575

Kategorija:Protestantizam
Kategorija:Historija Engleske
Ma'at

'''Ma'at**, **Maat** ili **Majet''' je božica iz egipatske mitologije, čiji je znak nojevo pero.
## Personifikacija svemirskog reda 
mini|190 px|lijevo|Ma'at sa perom na glavi

Ma'at je kćer Raa, boga Sunca, božica je istine, reda i pravednosti. Ona održava red u svemiru. Bez nje bi svemir propao. Sestra je faraona i pomaže mu voditi dužnosti. Riječ "ma'at" se koristi i za red i harmoniju. Sve more imati red i sklad, a održava ga faraon, kojemu ovlast daje Ma'at. Ma'at se pojavljuje i u Duatu, Ozirisovu carstvu. Naime, dok Anubis mjeri duše pokojnika, a Thoth zapisuje rezultat, srce mora težiti jednako kao i Ma'atino pero. Ma'atina se glava pojavljuje na vagi. Ma'at se u egipatskoj umjetnosti prikazuje kao žena u crvenoj haljini, sa perom na glavi, ili je samo pero. Uvijek se prikazuje sa ljudskom glavom, antropomorfno. Ma'atina se imena mogu pisati na razne načine:

U5:a-t-C10 ! ili H6 ! ili U5:D36-X1-Y1:Z1*Z1*Z1*Z1 ! ili U1-Aa11:X1-C10 ! ili C10 ! ili U5:D42-X1:Y1:Z2-I12 ! ili U5:D42:X1-H6-C10-Y1-Z3 ! ili H6-X1:H8-C10 

## Također pogledajte 
* Sešat

## Literatura 
* Siegfried Morenz (1973). Egyptian Religion: Siegried Morenz. p.&nbsp;273. .
Norman Rufus Colin Cohn (1993). Cosmos, Caos and the World to Come: The Ancient Roots of Apocalyptic Faith. p.&nbsp;9. .
* John Romer, "Testament", pp.&nbsp;41–42, Guild Publishing, 1988.
* "Religion and Cultural Memory: Ten Studies", Jan Assmann, Translated by Rodney Livingstone, p.&nbsp;34, Stanford University Press, 2006, .
* James P. Allen (2000). Middle Egyptian: An Introduction to the Language and Culture of Hieroglyphs. p.&nbsp;116. .
* Edwin Oliver James (1970). Creation and Cosmology: A Historical and Comparative Study. Brill Academic Pub. p.&nbsp;50. .
* Siegfried Morenz (1973). Egyptian Religion: Siegried Morenz. pp.&nbsp;117–125. .
* See Russ VerSteeg, Law in Ancient Egypt 19 (Carolina Academic Press 2002)

## Vanjski linkovi 
* https://mywebspace.wisc.edu/jrblack/web/diss.html

Kategorija:Egipatske božice
Plava banana

mini|desno|250px|Položaj "plave banane" u Evropi
**"Plava banana"** je naziv za zamišljeni koridor i geoekonomski prostor u Zapadnoj Evropi. Proteže se od sjeverozapadne Engleske na sjeveru do Milana u Italiji na jugu. Ovaj koridor obuhvata evropske gradove kao što su Brisel, Amsterdam, Keln, Frankfurt, London, Manchester, Basel, Torino, Milano i Zürich i pokriva jednu od najvećih svjetskih koncentracija ljudi, kapitala i industrije. Termin je prvi put upotrijebljen 1989. godine od strane grupe francuskih geografa. Unutar plave banane živi oko 90 miliona ljudi.

## Reference 
## Lista gradova i regiona
Gradovi u tabeli uključuju njihovo šire urbano područje.

Kategorija:Evropa
Hidrografija Crne Gore

mini|desno|300px|Karta Crne Gore
Crna Gora hidrografski pripada Crnmorskom i Jadranskom slivu. Crnomorskom slivu vodu nose Drina, Piva, Tara, Ćehotina, Lim i Ibar, a Jadranskom slivu odvodnjavaju se porječja Morače, Zete i Bojane. Zeta se ulijeva u Skadarsko jezero. Njena pritoka je Morača. Zbog pretežno vapnenačkog sastava stijenske mase česti su ponori, vrela, jama i sl. Skadarsko jezero je kriptodepresija koja polovi granica je između Albanije i Crne Gore. Površina jezera je 391 km2, od čega Crnoj Gori pripada 62% površine ili 243 km2. Brojna su mala visokoplaninska ledenjačka jezera na Durmitoru, Šatoru, Matarugama i dr. Ledenjačko Biogradsko jezero na Biogradskoj gori 1952. godine proglašeno nacionalnim parkom. Veliko je bogastvo Crne Gore hidroenergijom na Pivi, Tari, Morači i drugo

Kategorija:Geografija Crne Gore
Rača (Srbija)

**Rača** je grad i sjedište istoimene općine u Srbiji.

## Historija 
Rača se kao posebna administrativna oblast - nahija, prvi put spominje u drugom turskom popisu iz 1489-1491. godine pod nazivom *Radca*. Poslije Svištovskog mira 1791. godine i u doba Prvog i Drugog srpskog ustanka račansko područje ulazi u okvir oslobođene srpske zemlje, koja je zbog lične slobode, povoljnih prirodnih uslova i relativno slabe naseljenosti postala veoma privlačna za stanovnike neoslobođonih srpskih krajeva pa i okolnih zbježišta. Naseljavanje se vršilo slobodnim zauzimanjem zemlje i u tom periodu su formirana sva naselja na današnjim lokacijama.

## Razvoj 
Zahvaljujući povoljnom ekonomsko-geografskom i saobraćajnom položaju, Rača se po oslobađanju od Turaka razvila u administrativno-upravno, ekonomsko, kulturno-prosvjetno i zdravstveno središte. Godine 1818. formirana je lepenička knežina sa sjedištem u Rači, a novom administrativnom podjelom na okruge, srezove i opštine 1835. godine, Rača postaje sjedište lepeničkog sreza kragujevačkog okruga. Lepenički srez je tada imao 27 općina i 60 sela. Prvo Sresko načelstvo bilo je smješteno u zgradi "Turski konak" u Rači.

Rača je tada bila najznačajnije mjesto u Lepenici poslije Kragujevca.

Kategorija:Općine u Srbiji
Kategorija:Općine Šumadije i zapadne Srbije
Kategorija:Općine u Šumadijskom okrugu
*
Ibar

**Ibar** je rijeka u južnom dijelu Srbije i istočnom dijelu Crne Gore, ukupne dužine 276&nbsp;km. Izvire jakim vrelom ispod planine Hajla u istočnoj Crnoj Gori, 10&nbsp;km uzvodno od Rožaja. Teče istočno do Kosovske Mitrovice, gdje se u njega ulijeva Sitnica, i odatle okreće na sjever i teče uglavnom uskim klisurama s izuzetkom nešto širih kotlina u okolini Zvečana, Leposavića, Raške i Baljevca. Tu je Ibar iskopao prirodni put između Kosovske nizije i ostatka Srbije. Tuda prolazi željeznička pruga, kao i magistrala koja je po ovoj rijeci i dobila ime, Ibarska magistrala. Ibar se kod Kraljeva ulijeva u Zapadnu Moravu.

Kategorija:Rijeke u Crnoj Gori
Kategorija:Rijeke na Kosovu
Kategorija:Rijeke u Srbiji
Kategorija:Granica između Kosova i Srbije
Velika nagrada Belgije

## Pobjednici 
### Višestruki pobjednici (vozači) 
***Podebljani** vozač je i dalje aktivan u takmičenju Formule 1.*

### Višestruki pobjednici (konstruktori) 
***Podebljani** konstruktori su i dalje aktivini u takmičenju Formule 1.*

### Višestruki pobjednici (motori) 
***Podebljani** motori su i dalje aktivini u takmičenju Formule 1*

### Pobjednici po godinama 
## Vanjski linkovi 
* Službena stranica Velike nagrade Belgije
* statsf1.com - podataka Spa-Francorchamps staza
* statsf1.com - statistika velika nagrada Belgije

Kategorija:Motosport u Belgiji
Belgija
*
Dimitrovgrad

* Dimitrovgrad (Bugarska), grad u Bugarskoj
* Dimitrovgrad (Rusija), grad u Rusiji
* Dimitrovgrad (Srbija), grad u Srbiji
Dobrič

**Bosna i Hercegovina**:

* Dobrič (Široki Brijeg), naselje u općini Široki Brijeg

**Bugarska**:

* Dobrič (Bugarska), grad u istoimenoj provinciji u Bugarskoj
* Dobrič (provincija), provincija u Bugarskoj

**Češka**:

* Dobříč (Srednjočeška regija), općina  u Češkoj
* Dobříč (Plzeňska regija), općina  u Češkoj

**Slovenija**:

* Dobrič (Polzela), naselje u općini Polzela, regija Savinjska

**Srbija**:

* Dobrič (Srbija), naselje grada Šapca, Mačvanski okrug
Trgovište

**Bosna i Hercegovina**:

* Trgovište (Novi Grad), naselje u općini Novi Grad

**Bugarska**:

* Trgovište (Bugarska), grad u istoimenom okrugu u Bugarskoj
* Trgovište (okrug), okrug u Bugarskoj

**Rumunija**:

* Trgovište (Rumunija), grad u Rumuniji

**Srbija**:

* Trgovište (Srbija), naselje i općina u Pčinjskom okrugu